ניקולא יוזגוף-אורבך

ניקולא יוזגוף-אורבך (6 באוגוסט 1983 – 6 באוגוסט 2025)רן יגיל, שירת ניקולא יוזגוף-אורבּך ז"ל. בננות, 7 באוגוסט 2025 היה משורר, עיתונאי, חוקר, דוקטור לדמוגרפיה, גאוגרפיה וספרות וחבר סגל במכללה האקדמית צפת ובמכללה האקדמית לחברה ואומנויות בנתניה.
שמאל|ממוזער|250px|ניקולא יוזגוף-אורבך

 ביוגרפיה 
ניקולא יוזגוף-אורבך גדל במשפחה חרדית בצפת תחת השם יעקב יוזגוף. החל לכתוב שירה בגיל 12. בגיל 15 יצא בשאלה ויצא מהארון כהומוסקסואל, ובגיל 16 שינה את שמו מיעקב לניקולא. בגיל 17 (2002) פרסם את ספר שיריו הראשון "ילדי הלילה" (הוצאת סער) וכעבור שנה (2003) פרסם את ספרו "מותה של ילדות" (הוצאת ברקאי-צ'ריקובר).

בראיונות שהעניק באותה שנה לעיתון "זמן ירושלים" ולשמוליק טיאר בתוכניתו "טיאר ברשת" קבע אורבך כי על הקהילה הגאה לפעול להקמת אוטונומיה טריטוריאלית להומואים וללסביות בחבל סדום. בין השנים 2002–2004 שימש ככתב וכעורך תרבות בירחוני הקהילה הגאה "הקשת" ו"Top Magazine". בשנת 2004 שימש אורבך לצד איציק דוידוביץ' כעורכו של הצהובון "ג'ורה" שנסגר טרם צאת גיליונו הראשון, וכן שימש כעורך בפועל של המקומון הגלילי "חשיפה לצפון".

בשנת 2010 פרסם אורבך את ספר שיריו "יהודי ערבי" (הוצאת גוונים). בספר הובעה ביקורתו החריפה של המשורר על יחס הממסד כלפי מיעוטים וכן כלפי התבניות המגדריות הרווחות כיום בחברה הישראלית המגבילות לטענתו את חירות האדם. למן שנת 2010 שימש אורבך כמבקר שירה בירחון לספרות ותרבות, עיתון 77, בו פרסם מאמרי ביקורת שירה רבים וכן מבחר משיריו. שירים נוספים מפרי עטו פורסמו בכתבי עת רבים ובהם: "שבו", "עמדה", "ליריקה", "פועם", "הכיוון מזרח", "הפנקס", המוסך (כתב עת),"יהי"-כתב עת פואטי-פוליטי, גרנטה, "מאזנים", יקוד, קפל, יקום תרבותדם זרע ומיץ תפוזים: סקירה על הספר "דם תפוזים" של ניקולא יוזגוף-אורבך. חגית בת אליעזר, יקום תרבות, 10 בינואר 2021 ו"ביטאון שירה" וכן במדור הספרות בעיתון "הארץ" ובעיתון מעריב. בשנת 2015 התפרסם ספרו, "מבוא לדמוגרפיה ישראלית", בהוצאת "גוונים".

יוזגוף-אורבך היה בוגר החוגים לתולדות עם ישראל ולגאוגרפיה ולימודי הסביבה (2007) מטעם אוניברסיטת חיפה ובעל תעודת הוראה מטעם מכללת גורדון לחינוך. עבודת המ.א שכתב (2009) בנושא "מאפייניהם הגיאו-כלכליים של עקורי חבל עזה טרם הפינוי ולאחריו" זיכתה אותו בשנת 2010 בפרס קתדרת חייקין לעבודת המ.א הטובה ביותר בחקר הגאוגרפיה בישראל בין השנים 2005–2010. למן 2010 שימש יוזגוף-אורבך כמורה מן החוץ בחוג לגאוגרפיה ולימודי סביבה באוניברסיטת חיפה וכמרצה בחוגים למדעי ההתנהגות וספרות, מוזיקה ואומנות במכללה האקדמית בצפת. עבודת הדוקטורט של יוזגוף אורבך (2012) בחנה את מאפייניה הדמוגרפים והגיאו-קהילתיים של התנועה הרפורמית בישראל.

בשנת 2015 התמנה אורבך לחבר בסגל בכיר במכללה האקדמית צפת. בשנת 2017 השלים יוזגוף-אורבך עבודת דוקטורט נוספת בספרות כללית שבחנה בכלים כמותיים, סוציולוגים וספרותיים את גן העצמאות בספרות העברית. אורבך השתמש בדוקטורט במונחים מן התאוריה של מיכאיל בכטין, כמו "כרונוטופ" . במחקריו האקדמיים עסק אורבך ביחסי הגומלין שבין הספרות לגאוגרפיה, בחברה היהודית באירופה במוצאי המאה הי"ט ובדמוגרפיה של מיעוטים דתיים.

שימש עמית מחקר במוסד הרצל לחקר הציונות.

היה נשוי לבוריס, התגורר בתל אביב. נפטר מדום לב ב-6 באוגוסט 2025, ביום הולדתו ה-42. נקבר בבית העלמין החדש בצפת. איש התרבות אלי אשד ספד לופוסט בעמוד הפייסבוק של אלי אשד.

ספריו
 ספרי שירה 
 ילדי הלילה (תל אביב : סער, 2002) <חתום: אוראל אורבך>
 מותה של ילדות (ראשון לציון : ברקאי ספרים, 2003) <חתום: אוראל י. יוזגוף אורבך>
 יהודי ערבי: שירים (תל אביב : גוונים, תש"ע 2010)
 גטו צפת. שירים. עורך: יובל גלעד, הוצאת עמדה-כרמל 2019.
דם תפוזים. שירים. הוצאת עיתון 77. 2020.
עטלף אור. שירים. הוצאת עיתון 77. 2023.
In Dürrem Land אוסף משיריו בתרגום לגרמנית. הוצאת אפוריזמה, ברלין, 2025

 ספרי מחקר 
 לי כהנר, ניקולא יוזגוף אורבך וארנון סופר, "החרדים בישראל - מרחב, חברה, קהילה", קתדרת חייקין - המכון למחקרים גאו-אסטרטגיים, 2012
 מבוא לדמוגרפיה ישראלית, תל רביב: הוצאת גוונים, תשע"ה 2015
 ניקולא אורבך בשיתוף מעוז עזריהו: "הועד האודיסאי - מרכז הפעילות הציונית במזרח אירופה, קורותיו, מוסדותיו ופועלו", הוצאת ההסתדרות הציונית העולמית, 2015
 ניקולא יוזגוף-אורבך וארנון סופר: "בין יהוד לאיבוד הגליל: המקרה של נצרת עלית בשנים 1956-2016", קתדרת חייקין לגאואסטרטגיה אוניברסיטת חיפה, 2016
 ניקולא יוזגוף-אורבך: "התנועה הרפורמית בישראל", רסלינג, 2017
 2019, Nikola Yozgof-Orbach:The Reform Movement in Israel, Lambert Academic Publishing
 בין מרחב יהודי למרחב ציוני, רסלינג, 2021
 בנפתולי השירה העברית במאה ה-21, הגות ורשימות ביקורת, הוצאת פיוטית, 2023

 קישורים חיצוניים 




 דף המרצה ניקולא אורבך במכללת צפת
 אייל מלובן, "לא לפי הספר", תל אביב (ידיעות תקשורת), 3.7.2015, עמ' 50–51
 ניקולא אורבך באנתולוגיה מקוונת לשירה עברית באתר של נילי דגן
 ספרו של ניקולא אורבך "התנועה הרפורמית בישראל" באתר רסלינג
 ספרו של ניקולא אורבך The Reform Movement in Israel

 דורון בראונשטיין, "דם תפוזים" מאת ניקולא יוזגוף-אורבך: אור גדול בשירה העברית המודרנית, בבלוג חי תרבות, 13 בפברואר 2020



 הערות שוליים 

קטגוריה:משוררים ישראלים
קטגוריה:משוררים להט"בים ישראלים
קטגוריה:חוקרים להט"בים ישראלים
קטגוריה:יוצאים בשאלה להט"בים
קטגוריה:בוגרי אוניברסיטת חיפה
קטגוריה:סגל המכללה האקדמית צפת
קטגוריה:תל אביב-יפו: אישים
קטגוריה:יהודים הקבורים בבית הקברות בצפת
קטגוריה:ישראלים שנולדו ב-1984
קטגוריה:ישראלים שנפטרו ב-2025